പ്രതിരോധ കുത്തിവെപ്പില് മുന്നില്കോഡൂരില് കോവിഡ് കുറയുന്നില്ല കോവിഡ് പ്രതിരോധ കുത്തിവെപ്പ് നല്ലരീതിയില് പുരോഗമിക്കുമ്ബോഴും പ്രദേശത്ത് കോവിഡ് രോഗബാധിതരാകുന്നവരുടെ എണ്ണംകൂടുന്നത് ആശങ്കയുണ്ടാക്കുന്നു. കോഡൂരിന്റെ മധ്യഭാഗത്ത് നിരവധി സര്ക്കാര് ഓഫീസുകളും വിദ്യാലയങ്ങളും പ്രവര്ത്തിക്കുന്നതും പരസ്പരം ചേര്ന്നുകിടക്കുന്നതുമായ മൂന്ന് വാര്ഡുകളാണ് കഴിഞ്ഞദിവസം പൂര്ണമായി കണ്ടെയ്മന്റ് സോണായി പ്രഖ്യാപിച്ചത്. കുത്തിവെപ്പ് എടുത്തവരുടെ അനുപാതത്തില് ബ്ലോക്ക് പഞ്ചായത്ത് പരിധിയിലെ മറ്റുഗ്രാമപ്പഞ്ചായത്തുകളെക്കാള് മുന്നിലാണ് കോഡൂര്. നാലാംവാര്ഡ് ചോലക്കല്, ഒമ്ബതാം വാര്ഡ് താണിക്കല്, പതിനേഴാം വാര്ഡ് പാലക്കല് എന്നീ വാര്ഡുകളിലാണ് പൂര്ണ നിയന്ത്രണം. അലോപ്പതി, ആയുര്വേദ ആരോഗ്യ കേന്ദ്രങ്ങളും ഗ്രാമപ്പഞ്ചായത്ത് ഓഫീസും കൃഷി ഭവനുമുള്പ്പെടെയുള്ള സ്ഥാപനങ്ങളും പ്രവര്ത്തിക്കുന്നത് താണിക്കലിലാണ്. ജനപ്രതിനിധികളും ആരോഗ്യവകുപ്പ് ജീവനക്കാരും ആര്.ആര്.ടിമാരുള്പ്പെടെയുള്ള സന്നദ്ധപ്രവര്ത്തകരും നടത്തിയ കൂട്ടായ പ്രവര്ത്തനത്തിന്റെ ഫലമാണ് കുത്തിവെപ്പ് വര്ധിപ്പിച്ചത്.The post പ്രതിരോധ കുത്തിവെപ്പില് മുന്നില്കോഡൂരില് കോവിഡ് കുറയുന്നില്ല first appeared on MalayalamExpressOnline.